Diari Oficial de la Generalitat Valenciana


Sumari del DOGV 9048, del 25-03-2021 (2021/2562)

Notificació de la sentència dictada en el procediment de divorci contenciós número 1687/2019.
---------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   IV. ADMINISTRACIÓ DE JUSTÍCIA

Número del document
:   2021/2562


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de divorci contenciós número 1687/2019. [2021/2562]  
Alicia Ordeig Rabadan, lletrada de l'Administració de justícia del Jutjat de Primera Instància número 26 de València, mitjançant aquest edicte, faig saber que en les actuacions de família, divorci contenciós [dic] - 001687/2019, seguides a instàncies de Marlies Avila Vargas, contra Rubén Dario Vera Lozano, en situació de rebel·lia, en les quals, en data 9 de març de 2021, s'ha dictat la sentència que té la part dispositiva com segueix:  
  
«Dispositiva  
Estime la demanda interposada per Marlies Avila Vargas, contra Rubén Dario Vera Lozano, i declare:  
1. S'ordena el divorci i la dissolució del matrimoni format per tots dos, amb tots els efectes inherents a aquesta declaració.  
2. Es declaren revocats els consentiments i poders que qualsevol dels cònjuges haguera atorgat a favor de l'altre i cessa la possibilitat de vincular els béns privatius de l'altre cònjuge en l'exercici de la potestat domèstica.  
3. S'atorga a la mare, Marlies Avila Vargas, la guarda i custòdia de la filla del matrimoni; els dos progenitors mantenen la titularitat de la pàtria potestat, si bé s'atribueix en exclusiva a l'esposa la facultat de fer individualment els tràmits administratius, escolars i sanitaris relatius a la seua filla, \*\*\*.  
4. Se suspenen les visites entre el demandat i la seua filla menor d'edat mentre romanga fora d'Espanya; aquestes podran reprendre's quan torne al país, per acord entre les parts.  
5. El progenitor no custodi haurà de contribuir als aliments de la filla del matrimoni amb la quantitat de 250 euros mensuals, pagables a compte i dins dels cinc primers dies de cada mes, en el compte corrent o la llibreta d'estalvi que, a aquest efecte, designe la demandant, i a partir de la data d'aquesta resolució.  
Aquesta quantitat s'actualitzarà anualment, amb efectes a partir de l'1 de gener de cada any, segons les variacions que experimenten els índexs de preus de consum que publique l'Institut Nacional d'Estadística o l'organisme que el substituïsca.  
Les despeses extraordinàries de la menor, necessàries o consensuades per les parts, hauran d'abonar-les els dos progenitors a mitges.  
No pertoca fer cap pronunciament exprés sobre la imposició de costes.  
Notifiqueu aquesta resolució a les parts i feu-los saber que, en contra, s'hi pot interposar un recurs d'apel·lació que ha de presentar-se per escrit, dins del termini de 20 dies, amb expressió de la infracció comesa segons el parer del recurrent i acompanyat d'un resguard que acredite haver efectuat el depòsit de 50 euros en el compte de depòsits i consignacions d'aquest jutjat, obert en el Banco de Santander, llevat que el recurrent tinga concedit el benefici de justícia gratuïta.  
  
Aquesta és la meua sentència, que pronuncie, mane i signe.»  
  
I, perquè valga de notificació en deguda forma al demandat, Rubén Dario Vera Lozano, en situació de rebel·lia i parador ignorat, expedisc i signe aquest edicte.  
  
València, 9 de març de 2021.- La lletrada de l'Administració de justícia: Alicia Ordeig Rabadan.